## G r a d o n a č e l n i k

KLASA: 410-01/17-01/03

URBROJ: 2117/01-01-17-5

Dubrovnik, 26. listopada 2017.

Na temelju članka 48. Zakona o lokalnoj i područnoj (regionalnoj) samoupravi («Narodne novine», broj 33/01, 60/01, 129/05, 109/07, 125/08, 36/09, 150/11, 144/12, i 19/13-pročišćeni tekst) i članka 41.Statuta Grada Dubrovnika ("Službeni glasnik Grada Dubrovnika", broj 4/09, 6/10, 3/11, 14/12, 5/13 i 6/13 - pročišćeni tekst), gradonačelnik Grada Dubrovnika donio je

 **Z A K LJ U Č A K**

1. 1. Utvrđuje se Prijedlog odluke o izmjenama Odluke o gradskim porezima Grada Dubrovnika i dostavlja Gradskom vijeću Grada Dubrovnika na raspravu i donošenje.
2. 2. Izvjestitelj o ovom predmetu bit će Anita Burić, privremena pročelnica Upravnog odjela za proračun, financije i naplatu.

 Gradonačelnik:

 Mato Franković

DOSTAVITI:

1. Gradsko vijeće Grada Dubrovnika, ovdje
2. Upravni odjel za proračun, financije i naplatu, ovdje
3. Upravni odjel za poslove gradonačelnika, ovdje x2
4. Pismohrana

Upravni odjel za proračun, financije i naplatu

KLASA:410-01/17-01/03

URBROJ:2117/01-07-17-4

Dana, 26.listopada 2017.g.

 **GRADONAČELNIK**

 **gosp.Mato Franković**

 **-ovdje-**

PREDMET: Prijedlog Zaključka o utvrđivanju Prijedloga Odluke o izmjenama Odluke

 o gradskim porezima Grada Dubrovnika (“Narodne novine”,br.49/17.,

 “Službeni glasnik Grada Dubrovnika”, br.11/17.), - dostavlja se

Na temelju čl.3. Zakona o izmjenama Zakona o lokalnim porezima (“Narodne novine”, br.101/17.) i čl. 32. Statuta Grada Dubrovnika („Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst i 9/15.) predlaže se Gradskom vijeću Grada Dubrovnika donijeti slijedeći

**Z A K LJ U Č A K**

1. Utvrđuje se prijedlog Odluke o izmjenama Odluke o gradskim porezima Grada Dubrovnika (“Narodne novine”, br. 49/17.,” Službeni glasnik Grada Dubrovnika”, br.11/17.).
2. Tekst Odluke nalazi se u privitku ovog Zaključka i čini njegov sastavni dio.
3. Izvjestitelj u ovom predmetu biti će privremena pročelnica Anita Burić.

S poštovanjem,

Privremena pročelnica:

 Anita Burić, dipl.oec.

Dostaviti:

1.Naslovu

2.Pismohrana

**Gradsko vijeće**

KLASA:

URBROJ:

Dubrovnik,

Na temelju čl.3.Zakona o izmjenama Zakona o lokalnim porezima (“Narodne novine”, br.101/17.) i čl. 32. Statuta Grada Dubrovnika („Službeni glasnik Grada Dubrovnika“, br.4/09., 6/10., 3/11., 14/12., 5/13., 6/13. – pročišćeni tekst i 9/15.) Gradsko vijeće Grada Dubrovnika na sjedinici održanoj \_\_\_\_\_\_\_\_\_\_2017.g. donijelo je

**ODLUKU**

**o izmjenama Odluke o gradskim porezima Grada Dubrovnika**

Članak 1.

U Odluci o gradskim porezima Grada Dubrovnika (“Narodne novine”, br.49/17., “Službeni glasnik Grada Dubrovnika”, br.11/17.) u dijelu II. ”Vrste poreza” članku 2. stavku 1. točka 4. briše se.

Članak 2.

U dijelu II. “Vrste poreza” glava 4. “Porez na nekretnine” i članak 13. brišu se.

Članak 3.

U dijelu III.”Prijelazne i završne odredbe” u članku 18. stavak 2. briše se.

Članak 4.

Ova Odluka objavit će se u “Narodnim novinama” i “Službenom glasniku Grada Dubrovnika”, a stupa na snagu osmog dana od dana objave u “Narodnim novinama”.

 Predsjednik Gradskog vijeća

 mr.sc. Marko Potrebica

O b r a z l o ž e n j e

Odlukom o gradskim porezima Grada Dubrovnika (“Narodne novine”, br.49/17., “Službeni glasnik Grada Dubrovnika”, br.11/17.) utvrđene su stope, visina i način obračuna i plaćanja slijedećih gradskih poreza :

1. Prirez porezu na dohodak
2. Porez na potrošnju
3. Porez na kuće za odmor
4. Porez na nekretnine.

Temeljem navedene Odluke i Zakona o lokalnim porezima (“Narodne novine” br.,115/16.), prestala je obveza utvrđivanja i naplate poreza na kuće za odmor s danom 1.siječnja 2018.g.

**Dana 20.listopada 2017.g. stupio je na snagu Zakon o izmjenama Zakona o lokalnim porezima (“Narodne novine”, br.101/17.), a koji je u svom čl.3. ukinuo obvezu utvrđivanja i naplate poreza na nekretnine jedinicima lokalne samouprave, a ostavio na snazi odredbe koje su dosada uređivale utvrđivanje i naplatu poreza na kuće za odmor.**

U skladu sa izmjenama predmetnog zakona, potrebno je izmjeniti dosadašnju Odluku o gradskim porezima na način da se izbrišu odredbe koje se odnose na porez na nekretnine i ostave na snazi odredbe koje uređuju porez na kuće za odmor.

Slijedom svega navedenoga, predlaže se Gradskom vijeću Grada Dubrovnika donijeti Odluku o izmjenama Odluke o gradskim porezima, usklađenu sa Zakonom o izmjenama Zakona o lokalnim porezima.